CELEX: 31989R1234
Language: el
Date: 1989-05-03 00:00:00
Title: Κανονισμός (ΕΟΚ) αριθ. 1234/89 του Συμβουλίου της 3ης Μαΐου 1989 για τον καθορισμό, για την περίοδο εμπορίας 1989 / 90, της τιμής στόχου των σπόρων λίνου

Avis juridique important

|

31989R1234

Κανονισμός (ΕΟΚ) αριθ. 1234/89 του Συμβουλίου της 3ης Μαΐου 1989 για τον καθορισμό, για την περίοδο εμπορίας 1989 / 90, της τιμής στόχου των σπόρων λίνου  

Επίσημη Εφημερίδα αριθ. L 128 της 11/05/1989 σ. 0028 - 0028

ΚΑΝΟΝΙΣΜΟΣ ( ΕΟΚ ) αριθ . 1234/89 ΤΟΥ ΣΥΜΒΟΥΛΙΟΥ της 3ης Μαΐου 1989 για τον καθορισμό, για την περίοδο εμπορίας 1989/90, της τιμής στόχου των σπόρων λίνου ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 2 και το άρθρο 234 παράγραφος 2,  τον κανονισμό ( ΕΟΚ ) αριθ . 569/76 του Συμβουλίου της 15ης Μαρτίου 1976 περί προβλέψεως ειδικών μέτρων για τους σπόρους λίνου^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 4003/87^(2 ), και ιδίως το άρθρο 1 παράγραφοι 1 και 3,  την πρόταση της Επιτροπής^(3 ),  τη γνώμη του Ευρωπαϊκού Κοινοβουλίου^(4 ),  τη γνώμη της Οικονομικής και Κοινωνικής Επιτροπής^(5 ),  Εκτιμώντας :  ότι, κατά τον ετήσιο καθορισμό της τιμής στόχου των σπόρων λίνου, πρέπει να λαμβάνονται υπόψη τόσο οι στόχοι της κοινής γεωργικής πολιτικής όσο και η συνεισφορά που η Κοινότητα προτίθεται να προσφέρει για την αρμονική ανάπτυξη του παγκόσμιου εμπορίου   ότι η κοινή γεωργική πολιτική έχει ιδίως ως στόχο να εξασφαλίσει δίκαιο βιοτικό επίπεδο στο γεωργικό πληθυσμό, να εγγυηθεί την ασφάλεια του εφοδιασμού και να εξασφαλίσει την παράδοση αγαθών σε λογικές τιμές στον καταναλωτή  ότι το άρθρο 1 παράγραφος 1 πρώτο εδάφιο του κανονισμού ( ΕΟΚ ) αριθ . 569/76 προβλέπει ειδικότερα ότι η τιμή αυτή θα πρέπει να καθορίζεται σε δίκαιο επίπεδο για τους παραγωγούς, λαμβάνοντας υπόψη τις ανάγκες εφοδιασμού της Κοινότητας  ότι θα πρέπει, εν  προκειμένω, να διατηρηθεί σχέση ισορροπίας μεταξύ της τιμής αυτής και της τιμής άλλων ελαιωδών σπόρων  ότι η εφαρμογή των κριτηρίων αυτών οδηγεί στον καθορισμό της τιμής στόχου σε επίπεδο ίσο με εκείνο της προηγούμενης περιόδου εμπορίας  ότι η εφαρμογή του άρθρου 68 της πράξης προσχώρησης οδήγησε, στην Ισπανία, σε επίπεδο τιμών διαφορετικό από εκείνο των κοινών τιμών  ότι, κατ' εφαρμογή του άρθρου 70 παράγραφος 1 της πράξης προσχώρησης, πρέπει να γίνεται προσέγγιση των ισπανικών με τις κοινές τιμές κάθε χρόνο κατά την έναρξη της περιόδου εμπορίας  ότι τα κριτήρια που προβλέπονται γι' αυτή την  προσέγγιση οδηγούν στον καθορισμό των ισπανικών τιμών στα επίπεδα που αναφέρονται κατωτέρω  ότι η τιμή στόχου πρέπει να καθορίζεται για ποιοτικό τύπο που θα πρέπει να προσδιορίζεται λαμβάνοντας υπόψη τη μέση ποιότητα των σπόρων που συγκομίζονται στην Κοινότητα  ότι η ποιότητα που ορίστηκε για την περίοδο εμπορίας 1988/89 ανταποκρίνεται στην  απαίτηση αυτή και δύναται, ως εκ τούτου, να διατηρηθεί και για την επόμενη περίοδο εμπορίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1 Για την περίοδο εμπορίας 1989/90, η τιμή στόχου των σπόρων λίνου καθορίζεται :  α ) ^για την Ισπανία, σε 49,68 Ecu ανά 100 χιλιόγραμμα  β ) ^για τα άλλα κράτη μέλη, σε 55,41 Ecu ανά 100 χιλιόγραμμα.  Άρθρο 2 Η τιμή που αναφέρεται στο άρθρο 1 αφορά σπόρους :  - χύμα, ποιότητας υγιούς, ανόθευτης και σύμφωνης με τα συναλλακτικά ήθη και - με 2 % προσμείξεις και, για σπόρους ως έχουν, 9 % υγρασία και 38 % έλαιο .  Άρθρο 3 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Αυγούστου 1989 .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 3 Μαΐου 1989 .  Για το Συμβούλιο Ο Πρόεδρος P . SOLBES   ( 1 ) EE ariu . L 67 thw 15 . 3 . 1976, s . 29 . ( 2 ) EE ariu . L 377 thw 31 . 12 . 1987, s . 46 . ( 3 ) EE ariu . C 82 thw 3 . 4 . 1989, s. 19 . ( 4 ) EE ariu . C 120 thw 16 . 5 . 1989 . ( 5 ) Gnvmh poz diatzpvuhke stiw 31 Martioz 1989 ( den exei akoma dhmosiezuei sthn Epishmh Efhmerida ).